CELEX: 62014CA0381
Language: bg
Date: 2016-04-14 00:00:00
Title: Съединени дела C-381/14 и C-385/14: Решение на Съда (първи състав) от 14 април 2016 г. (преюдициално запитване от Juzgado de lo Mercantil, Juzgado de lo Mercantil n° 9 de Barcelona — Испания) — Jorge Sales Sinués/Caixabank SA (C-381/14) и Youssouf Drame Ba/Catalunya Caixa SA (Catalunya Banc SA) (C-385/14) (Преюдициално запитване — Директива 93/13/ЕИО — Договори между продавачи или доставчици и потребители — Договори за ипотека — Клауза за долен праг — Преценка на клаузата с оглед на обявяването ѝ за недействителна — Производство по колективен иск — Иск за преустановяване на нарушение — Спиране на производството по индивидуален иск със същия предмет)

13.6.2016   
            
            
               BG
            
            
               Официален вестник на Европейския съюз
            
            
               C 211/11
            
         
      Решение на Съда (първи състав) от 14 април 2016 г. (преюдициално запитване от Juzgado de lo Mercantil, Juzgado de lo Mercantil no 9 de Barcelona — Испания) — Jorge Sales Sinués/Caixabank SA (C-381/14) и Youssouf Drame Ba/Catalunya Caixa SA (Catalunya Banc SA) (C-385/14)
      (Съединени дела C-381/14 и C-385/14) (1)
      
      ((Преюдициално запитване - Директива 93/13/ЕИО - Договори между продавачи или доставчици и потребители - Договори за ипотека - Клауза за долен праг - Преценка на клаузата с оглед на обявяването ѝ за недействителна - Производство по колективен иск - Иск за преустановяване на нарушение - Спиране на производството по индивидуален иск със същия предмет))
      (2016/C 211/11)
      Език на производството: испански
      
         Запитваща юрисдикция
      
      Juzgado de lo Mercantil no 9 de Barcelona
      
         Страни в главното производство
      
      
         Ищци: Jorge Sales Sinués (C-381/14), Youssouf Drame Ba (C-385/14)
      
         Ответници: Caixabank SA (C 381/14), Catalunya Caixa SA (Catalunya Banc SA) (C-385/14)
      
         Диспозитив
      
      Член 7 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че не допуска национална правна уредба като разглежданата в главното производство, задължаваща националния съд, който е сезиран с предявен от потребител индивидуален иск за обявяване на клауза в договор, който потребителят е сключил с продавач или доставчик, за неравноправна, автоматично да спре производството по този иск до приключване с влязло в сила решение на висящото производство по колективен иск, предявен от сдружение на потребители на основание на втория параграф от този член с цел по-специално да се преустанови употребата в договори от същия вид на клаузи, аналогични на тази, във връзка с която е предявен индивидуалният иск, без националният съд да може да прецени уместността на такова спиране от гледна точка на потребителя, който го е сезирал с индивидуален иск, и без този потребител да може да реши да се разграничи от колективния иск.
      
         (1)  ОВ C 388, 3.11.2014 г.